Pri protestoch v Honkgongu proti zákonu o národnej bezpečnosti zatkli 53 ľudí
Pôvodne "tichý protest" sa vymkol spod kontroly, keď demonštranti začali kričať na políciu a dostali sa s nimi do potýčky.
Hongkonská polícia v nedeľu zatkla najmenej 53 ľudí počas protestov proti plánovanému zákonu o národnej bezpečnosti, ktorý má čoskoro zaviesť čínska vláda. Informovala o tom agentúra Reuters.
Pôvodne "tichý protest" sa vymkol spod kontroly, keď demonštranti začali kričať na políciu a dostali sa s nimi do potýčky. Polícia na potlačenie davu ľudí použila paprikový sprej.
Na Facebooku neskôr uviedla, že niektorí z demonštrantov sa pokúšali blokovať cesty. Podľa polície bolo dôvodom zatýkania nezákonné zhromažďovanie.
V máji tohto roku schválil čínsky parlament zákon o národnej bezpečnosti, ktorý zakazuje v Hongkongu aktivity smerujúce k odtrhnutiu od Číny, podvratnú činnosť zameranú voči centrálnej vláde, zasahovanie zahraničia do miestnej politiky a terorizmus.
Podľa kritikov tento zákon obmedzí slobody Hongkongu a je v rozpore s dohodou, ktorú Čína uzavrela s Britániou, keď v roku 1997 prevzala bývalú britskú kolóniu pod svoju správu. Hongkong sa vtedy stal autonómnym územím Číny a mal platiť princíp "jedna krajina, dva systémy".
Mnohí sa obávajú, že zákon bude v Hongkongu použitý na potlačenie akéhokoľvek nesúhlasu so systémom.
V nedeľu sa začalo konanie stáleho výboru Celočínskeho zhromaždenia ľudových zástupcov, počas ktorého má byť tento kontroverzný zákon preskúmaný a najneskôr do septembra by mal byť uvedený do platnosti.
Dnes treba vedieť
Na hraničných priechodoch SR sa dnes od 15.00 uskutoční 24-hodinová policajno-bezpečnostná akcia. Polícia bude monitorovať dodržiavanie opatrení Úradu verejného zdravotníctva a informovať cestujúcich o povinnostiach po návrate. Zámerom je tiež zistiť aktuálny pohyb osôb a motorových vozidiel na hraniciach.
Národná kriminálna agentúra aktuálne pracuje na 689 prípadoch. Zaoberá sa prípadmi úplatkov vo výške viac ako 12 miliónov eur. Najvýznamnejším korupčným prípadom bola akcia Dobytkár. Úplatky tam dosiahli takmer 10,5 milióna eur.
Vo štvrtok na Slovensku pribudlo 19 prípadov nákazy novým koronavírusom. Otestovali 2172 ľudí. Deväť prípadov je z Banskobystrického kraja. Dvaja pozitívni pribudli v Bratislavskom, Prešovskom, Trenčianskom a Žilinskom kraji. V Košickom a Nitrianskom kraji evidujú po jednom prípade.
Podľa denníka Wiadomošči si ani jeden z kandidátov - úradujúci prezident Andrzej Duda a varšavský primátor Rafal Trzaskowski - nemôže byť svojím víťazstvom istý.
Program katolíckeho rádia si budú môcť poslucháči naladiť v polovici augusta.
U zvyšných klientov a zamestnancov Zariadenia sociálnych služieb na Piaristickej ulici v Trenčíne sa nový koronavírus nepotvrdil. Negatívnych je 40 vzoriek. Zariadenie zostáva v karanténe.
Treťou obeťou stredajšieho nešťastia v rokline Bärenschützklamm v rakúskej spolkovej krajine Štajersko, pri ktorom na turistov spadli uvoľnené skaly, je 30-ročný Slovák žijúci v Grazi. (APA)
Osemnásťročný mladík prichádza z druholigového Popradu.
Výstraha pred vysokými teplotami. Na juhozápade a ojedinele aj na juhu stredného Slovenska môžu teploty dosiahnuť až 34 stupňov Celzia. Výstraha Slovenského hydrometeorologického ústavu platí od 11.00 do 18.00 h.